《避寇还舍一首》
宋代·程俱

乱定还三径，阴阴夏木初。惊弦无固志，巢幕且安居。

宴坐心如地，幽寻步当车。经丘仍窈窕，绕屋正扶疏。

抟黍空怀友，提壶或起予。老来无住着，聊复爱吾庐。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。